
adásvételi keretszerződés
(tervezet)
amely létrejött egyrészről a

BKV Vasúti Járműjavító Szolgáltató Korlátolt Felelősségű Társaság
Rövidített cégnév: BKV Vasúti Járműjavító Kft. 
Székhely:1106 Budapest, Fehér út 1/b.
Cégjegyzékszám: 01-09-662345
Adószám: 12282672-2-42
Képviseli: Herczeg József ügyvezető
mint vevő (a továbbiakban: Vevő)
másrészről a/az
NÉV

Rövidített cégnév: 
Székhely: 
Cégjegyzékszám: 
Adószám: 
Bankszámlaszám: 
Képviseli: 
mint eladó (továbbiakban: Eladó)
 (a továbbiakban együttesen: Felek) között az alulírott helyen és időpontban az alábbiak szerint.

Előzmények
Felek rögzítik, hogy Vevő versenyeztetési eljárást folytatott le „Elektromos szigetelőanyagok beszerzése” tárgyban, amely eljárás során a határidőben beérkezett ajánlatok közül az 1.1. pontban részletezett termékek tekintetében a legkedvezőbbet Eladó tette, amelynek megfelelően Vevő ajánlati felhívásában, valamint Eladó – jelen szerződés 1. mellékletét képező ártáblázatában foglaltakat Felek jelen szerződésben foglalják közös dokumentumba az alábbiak szerint.
1. A szerződés Tárgya
1.1. Eladó vállalja, hogy a jelen szerződés alapján kiadott megrendelésekben meghatározottaknak megfelelően a jelen szerződésben, valamint az 1. mellékletben meghatározott minőségi feltételeknek megfelelő elektromos szigetelőanyagokat (a továbbiakban: termékek) Vevő részére leszállítja a jelen szerződés elválaszthatatlan 1. mellékletét képező ártáblázatban rögzített egységáron, az ártáblázatban foglalt, de legkésőbb a megrendelés e-mail útján történő elküldésének napjától számított, 4-8 héten belüli teljesítési határidőre.
1.2. Felek megállapodnak, hogy a jelen szerződés hatálya alatt Vevő az Eladó Vevő által elfogadott egyedi árajánlatai alapján jogosult a 4.1. pontban rögzített keretösszeg terhére az ártáblázatban nem szereplő elektromos szigetelőanyagokra is megrendelést kiadni az egyedi árajánlatban rögzített teljesítési határidővel és ellenérték fejében. Felek az egyedi megrendelések alapjául szolgáló egyedi árajánlatokat jelen szerződés mellékletévé teszik.
2. A megrendelés menete
2.1. Vevő jogosult a jelen szerződés 4.1. pontjában meghatározott keretösszeg terhére az ártáblázatban, illetve az egyedi árajánlatokban nevesített termékek megrendelésére. Megrendelést kizárólag írásban (aláírt .pdf formátumú nyilatkozattal) e-mail útján küldhet Eladónak. Az egyes megrendelésekben Vevőnek pontosan meg kell jelölnie a megrendelésre kerülő termékeket, azok mennyiségét, a teljesítési helyet, valamint a szállítási határidőt. Vevő jogosult ütemezett megrendelést kiadni. Amennyiben ütemezett megrendelés kerül kiadásra, úgy Vevő köteles megjelölni az egyes szállítások teljesítési határidejét is azzal, hogy az első ütem csak Felek közös megegyezésével lehet rövidebb, mint az árajánlatban (1.sz. melléklet) adott szállítási határidő, továbbá az ütemezés szerinti egyes határidők között nem kell eltelnie az árajánlatban meghatározott időtartamnak.
2.2. Eladó a megrendelést a kézbesítését követő munkanapon 15:00 óráig elektronikus úton (e-mail) megküldött, .pdf formátumú nyilatkozattal köteles visszaigazolni. Felek rögzítik, hogy a megrendelést akkor tekintik kézbesítettnek, ha az elektronikus dokumentum Eladó e-mail postafiókjában hozzáférhetővé válik, így Eladónak lehetősége nyílik arra, hogy annak tartalmát megismerje. Visszaigazolás hiányában a megrendelést Felek elfogadottnak tekintik.

3. a felek jogai, kötelezettségei és nyilatkozatai
3.1. Vevő által megrendelt termékeket Eladó köteles az 1.1. pontban, illetve a megrendelésen rögzített szállítási határidőn belül leszállítani.

3.2. A teljesítés helye: 1106 Budapest, Fehér út 1/b. 340-es raktár (Vevő székhelye).

3.3. Eladó köteles Vevőt a szállítás pontos időpontjáról azt megelőzően megfelelő időben tájékoztatni. Eladó a leszállítás előtt a http://idokapu.vigi.hu honlapon található időkapu rendszerben köteles időpontot foglalni. Az időkapu használatának részletes leírását a 2. melléklet tartalmazza.

3.4. Eladó szavatolja a termékek jelen szerződésben és az 1. mellékletekben előírt tulajdonságoknak, minőségi jellemzőknek való megfelelőségét, valamint a rendeltetésszerű használatra való alkalmasságukat. Eladó szavatolja továbbá, hogy a termékek mentesek mindenfajta anyagbéli, vagy egyéb olyan hibáktól, amelyek Eladó tevékenységéből, vagy mulasztásából erednek. Eladó a vonatkozó hatályos jogszabályokban, előírásokban, érvényes országos és ágazati szabványokban foglaltaknak megfelelően köteles teljesíteni.

3.5. Eladó köteles a termékeket megfelelő szállítóeszközzel a jelen szerződésben meghatározott helyre leszállítani, és a termékek minőségét, épségét a fuvarozás során megóvni. A szállítási költségek Eladót terhelik. Fuvarozó közreműködésével történő szállítás esetén a Fuvarozó felelősségi körében felmerült kárért Vevővel szemben az Eladó helytállni köteles. Amennyiben a megrendelt termék nem a Vevő által megjelölt helyre, vagy nem ép állapotban, illetve nem a megrendelt mennyiségben kerül leszállításra, úgy ezt a Felek hibás teljesítésnek tekintik, amely, ha ismételten előfordul, úgy Eladó ezzel a magatartásával súlyos szerződésszegést követ el annak jogkövetkezményei mellett.

3.6. A termékek átvétele a Vevő székhelyén, a 340-es raktárban történik. A kirakodás költsége Eladót terheli. A hiány- és hibamentesen leszállított és kirakodott terméket – szállítólevél aláírásával – átvenni jogosult személyek: raktárgazdálkodási csoportvezető, anyaggazdálkodási osztályvezető, valamint az általuk arra meghatalmazott személyek.

3.7. A szerződésszerű teljesítés igazolásaként a Vevő által kijelölt személy a szállítólevelet aláírásával és bélyegzővel látja el. Amennyiben az átvételkor Vevő teljesítési hibát észlel, úgy ennek tényét köteles a jelen szerződésben meghatározott módon rögzíteni, és adott esetben a szállítólevélhez csatolni.
3.8. Vevő a mennyiségi ellenőrzést, valamint a termékek szemmel látható tulajdonságainak ellenőrzését köteles az átadás időpontjában elvégezni. Vevőnek az átvétel során nem kell vizsgálnia azokat a tulajdonságokat, amelyeknek a minőségét tanúsítják, vagy amelyekre jótállás vonatkozik.

3.9. Amennyiben az átadás-átvétel során szemmel látható hiba állapítható meg, ennek tényét jegyzőkönyvben kell rögzíteni. Ebben az esetben az Eladó köteles legkésőbb 3 munkanapon belül hibamentesen átadni az érintett termékeket Vevő részére. Felek rögzítik, hogy a hibamentes átadásra előírt határidőnek a megrendelés kiküldésétől számított 8 héten túli része késedelmi kötbérterhes időszaknak minősül. A hibamentes átadásra vonatkozó határidő Eladó általi ismételt megszegése súlyos szerződésszegésnek minősül és annak e szerződés szerinti jogkövetkezményeit vonja maga után.

3.10. Felek kifejezetten rögzítik, hogy mivel az átadás-átvétel során kizárólag a mennyiséget és a szemmel látható jellemzőket ellenőrzik, a szállítólevél Vevő általi aláírása nem mentesíti Eladót a rejtett hibákból, szabad szemmel nem látható hiányosságokból eredően fennálló jótállási és szavatossági kötelezettsége alól.

3.11. Eladó a jelen szerződés 1. mellékletében rögzített típusokhoz, minőségi követelményekhez kötve van, azokat más típusú, más minőségi besorolású termékekkel nem cserélheti le. Amennyiben a szerződés hatálya alatt a termék gyártását a gyártó megszünteti, az adott termékeket Eladó kizárólag azzal egyenértékű minőségű termékkel helyettesítheti a következők szerint: Eladó a helyettesíteni kívánt termékkel egyenértékű minőségű termék megajánlására köteles, amely elfogadásáról – a két Fél egyeztetése után – Vevő dönt. Az egyeztetések addig tartanak, amíg Eladó olyan terméket ajánl meg, amely Vevő számára elfogadható. Az új terméket Eladó a helyettesített termékkel azonos áron köteles Vevő részére biztosítani. Felek megállapodnak, hogy a termék ily módon történő helyettesítése nem minősül a szerződés módosításának.

3.12. Amennyiben Vevő az átadás-átvételt követően a termékek minőségében hibát észlel, a hibabejelentést írásban, a jelen szerződés szerinti kapcsolattartó útján küldi meg Eladó részére.
3.13. Eladót a leszállított termékekre a szállítólevéllel igazolt átadás napjától számított 24 hónap jótállási kötelezettség terheli. ide nem értve azokat az eseteket, amikor a jótállási idő meghosszabbodik vagy újból kezdődik. A jótállási igény érvényesíthetőségének határideje a dolognak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik. 

3.14. Eladó jótállási kötelezettsége – az érintett hibával kapcsolatban – megszűnik, ha a hiba bizonyíthatóan a teljesítés után bekövetkezett okból, különösen: rendeltetésellenes vagy szakszerűtlen használat, szándékos rongálás vagy erőszakos behatás, szakszerűtlen javító jellegű beavatkozás miatt következett be.

3.15. A jótállási kötelezettség nem érinti a Vevőt megillető kellékszavatossági jogokat és azok érvényesíthetőségét. A jelen szerződésben a jótállás körében nem szabályozott kérdésekben a kötelező jótállásra vonatkozó jogszabály alkalmazását írják elő a Felek.
4. pénzügyi feltételek
4.1. A jelen szerződés teljesítésére rendelkezésre álló keretösszeg mindösszesen: nettó …………… Ft //EURO+ áfa, azaz nettó ………. forint //euro plusz a mindenkor hatályos általános forgalmi adó. Felek kifejezetten rögzítik, hogy Vevő e keretösszeg kimerítésére nem köteles.
4.2. Felek rögzítik, hogy Eladó az 1. mellékletben (ártáblázat) meghatározott egységárakon köteles a szerződést teljesíteni. Felek tudomásul veszik, hogy az általános forgalmi adó változása esetén az ártáblázatban az áfa és bruttó értékek a vonatkozó jogszabályváltozásnak megfelelően változnak.  

4.3. Az 1. mellékletben rögzített nettó egységárak a teljesítés során kötöttek, magukban foglalják Eladó minden, a teljesítés helyére történő leszállításig felmerülő költségét – beleértve a szállítás költségeit is –, így azon túl Eladó költségtérítésre nem tarthat igényt, további költséget, díjat nem érvényesíthet Vevővel szemben.

4.4. Vevő az adott megrendelésben szereplő termékek 1. melléklet szerinti egységárak alapján számított ellenértékét szerződésszerű teljesítést követően utólag, egy összegben, a Vevő által kijelölt személy aláírásával ellátott szállítólevél alapján szabályszerűen kiállított számla kézhezvételétől számított 30 napon belül fizeti meg Eladó bevezető rendelkezésekben rögzített számú bankszámlájára történő átutalással. Eladó köteles a számlán jelen szerződés, valamint Vevő rendelésszámát feltüntetni, továbbá a szállítólevelet a számlához csatolni.

4.5. Felek rögzítik, hogy Vevő előleget nem fizet.

4.6. Eladó a számlát személyesen Vevő Pénzügyi és Számviteli Osztályára (1106 Budapest, Fehér út 1/b.), vagy e-mailben a penzugy@vjsz.hu e-mail címre, illetve postai úton levelezési címére (1590 Budapest, Pf. 207) köteles eljuttatni, a borítékon feltüntetve, hogy „Számla”.
4.7. Felek megállapodnak, hogy a termékek ellenértéke Vevő bankszámlájának terhelésekor válik teljesítetté.

4.8. Késedelmes fizetés esetén, amennyiben Vevő Eladó felhívása ellenére, a felhívásban tűzött határidőre sem teljesíti fizetési kötelezettségét, Eladó a Polgári Törvénykönyvről szóló 2013. évi V. törvény (a továbbiakban: Ptk.) 6:155. §-ban foglalt késedelmi kamat felszámítására jogosult.

5. A szerződés Időtartama, Megszűnése/Megszüntetése

5.1. Felek megállapodnak, hogy a jelen szerződés a mindkét fél általi aláírás napjától a 4.1. pontban foglalt keretösszeg kimerítéséig, de legkésőbb az aláírás napjától számított 12 hónapig tartó határozott időtartamra jön létre.
5.2. Jelen szerződés a keretösszeg kimerítésével, de legfeljebb az 5.1. pontban rögzített időtartam leteltével automatikusan megszűnik.
5.3. Felek jelen szerződést közös megegyezéssel, írásban bármikor megszüntethetik. Az erről szóló megegyezést kizárólag írásban köthetik, és a Felek együttes aláírásával érvényes.

5.4. Bármelyik fél jogosult a szerződést a kézhezvételtől számított 30 napos felmondási idővel, a másik félhez címzett, indoklás nélküli egyoldalú jognyilatkozattal felmondani.

5.5. Felek megállapodnak, hogy a jelen szerződést – a másik Fél súlyos szerződésszegése esetén, megintést követően, annak eredménytelensége esetén – írásban azonnali hatállyal felmondhatják. 

5.6. Felek rögzítik, hogy súlyos szerződésszegésnek tekintik, ha bármelyik fél a jelen szerződésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik, vagy egyébként olyan magatartást tanúsít, amely a további együttműködést kizárja, továbbá, ha bármelyik Fél fizetésképtelenné válik, vagyis ellene jogerősen csőd- vagy felszámolási eljárás megindítását rendelték el.

5.7. Az azonnali hatályú felmondás joga a másik Félhez intézett, a felmondási okot és a felmondás időpontját tartalmazó nyilatkozat közlésével gyakorolható azzal, hogy e-mail útján történő közlés ebben az esetben nem valósulhat meg.

5.8. Felek rögzítik, hogy – vis maior esetét kivéve – a megrendelésben szereplő termék szállításának 10 napos késedelme, vagy a hibás termék határidőn belüli ki nem cserélése súlyos szerződésszegésnek minősül.

6. a szerződés megerősítése, kötbér
6.1. Ha Eladó olyan okból, amelyért felelős, késedelmesen, nem vagy nem szerződésszerűen teljesít, a Vevő – jogfenntartással az ebből eredő, kötbéren felüli kártérítési és szavatossági igényére – kötbér felszámítására jogosult az alábbiak szerint.
6.2. Amennyiben Eladó a késedelmes teljesítésért felelős, úgy Vevő – a szerződés megszegéséből fakadó egyéb igényeinek érvényesítésén túl – késedelmi kötbér felszámítására jogosult. A késedelmi kötbér alapja a késedelemmel érintett termékek nettó vételára, mértéke az eredménytelenül eltelt szállítási határidőtől számított naponként a kötbéralap 2%-a, maximuma pedig a kötbéralap 20%-a.

6.3. Vevő az Eladó minőségi hibás teljesítése esetén hibás teljesíti kötbért jogosult felszámítani, amelynek mértéke a minőségi hibával érintett termékekre eső nettó vételár 20%-a. 

6.4. Amennyiben Eladó a megrendelésben szereplő termékeket saját érdekkörében felmerülő okból 10 késedelmes napon belül sem szállítja le, úgy Vevő meghiúsulási kötbér érvényesítésére jogosult és – saját választása szerint – a jelen szerződést felmondhatja, a megrendeléstől elállhat. A meghiúsulási kötbér mértéke a megrendelt, de le nem szállított termékek nettó vételárának 25%-a.

6.5. Eladó tudomásul veszi, hogy a Vevő – a Ptk. 6:187. §-ára figyelemmel – jogosult a kötbért meghaladó tényleges, igazolt és közvetlen kárának érvényesítésére, illetve, hogy a késedelem esetére kikötött kötbér megfizetése nem mentesíti Eladót a teljesítési kötelezettség alól.

6.6. Felek kifejezetten megállapodnak abban, hogy Vevő hibás teljesítési kötbér iránti igénye érvényesítése esetén is jogosult egyéb szavatossági igényei érvényesítésére

6.7. Jelen szerződés aláírásával Eladó kifejezetten tudomásul veszi, hogy amennyiben a kötbérről küldött értesítés (amelyben Vevő megjelölte annak jogalapját és összegét) kézhezvételétől számított 5 napon belül nem terjeszt elő írásban kifogást a Vevőnél, az a kötbérigény elismerésének minősül és Vevő a kötbér összegét, mint lejárt pénzkövetelést Eladó lejárt és esedékes számláinak összegébe történő beszámítás útján érvényesítheti.

7. Kapcsolattartás
7.1. Felek rögzítik, hogy kölcsönös együttműködésükkel összefüggő bármely lényeges információról haladéktalanul írásban, e-mail útján, visszaigazolható módon kötelesek a másik Felet értesíteni. Kapcsolattartásra kijelölt személyek:
	Eladó részéről:
	Vevő részéről:

	név: 
	név: ………..

	telefon: + 36 
	telefon: +36 ………….

	e-mail: 
	e-mail: .............@vjsz.hu


7.2. Amennyiben a szerződés teljesítése során az Eladó oldalán olyan körülmény áll elő, amely a szerződésszerű teljesítést akadályozza, az Eladó erről a Vevőt haladéktalanul írásban értesíti, megjelölve a teljesítés várható időpontját és a késedelem okát. Az akadályközlő levél önmagában a szerződés szerinti teljesítési határidőt nem módosítja, a Vevő késedelmes teljesítésből eredő törvényes és szerződésen alapuló jogait nem érinti. Az akadályközlő levélben megjelölt várható késedelem Vevő általi elfogadása és ennek írásos visszaigazolása az eredeti teljesítési határidő módosításának minősül azzal, hogy a Felek kötelessége minden ésszerű intézkedést megtenni az eredeti teljesítési határidő betartását akadályozó körülmények elhárítása, illetőleg az eredeti teljesítési határidőhöz időben minél közelebb eső teljesítés érdekében. Amennyiben az akadályközlő levélben a várható késedelem okaként megjelölt körülményekért Eladó felelős és azokat az eredeti teljesítési határidőig nem hárítja el, ennek következtében a teljesítéssel késedelembe esik, a késedelemből eredő jogkövetkezményekért felel. A haladéktalan akadályközlési kötelezettség elmulasztásával okozott kárért Eladó a szerződésszegésért való felelősség szabályai szerint felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
7.3. Felek megállapodnak, hogy a jelen szerződés által megkívánt minden írásbeli értesítést – a megrendeléseken, valamint a 7.1., és 7.2. pontban rögzítetteken kívül – az Eladó mindenkori székhelyére és a Vevő levelezési címére (1590 Budapest, Pf. 207) kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 5. (ötödik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.

8. Egyéb rendelkezések

8.1. Felek a szerződés teljesítése során tudomásukra jutott bizalmas – egyebek mellett, de nem kizárólagosan a másik fél működésével, tevékenységével, pénzügyi-gazdasági helyzetével, terveivel kapcsolatos – információkat a másik fél előzetes írásbeli hozzájárulása nélkül harmadik személynek nem szolgáltatják ki, nem teszik más számára hozzáférhetővé, nem reprodukálják, illetve nem használják fel más számára végzett tevékenységük során.

8.2. A titoktartásra vonatkozó és a szerződés megszűnése után is fennmaradó kötelezettségek a szerződés időbeli hatálya alatt, valamint a szerződés bármely okból történő megszűnését követően is korlátlan ideig fennmaradnak. Amennyiben Vevő vagy Eladó, illetve közreműködője az előzőekben részletezett, illetőleg a jogszabályokban rögzített titoktartási kötelezettségét megszegi, köteles a másik félnek az ezzel a magatartással okozott kárait megtéríteni.

8.3. Felek rögzítik, hogy a vis maior rendkívüli, a Felek által előre nem látható és általuk elháríthatatlan eseményt (pl. természeti csapás, háború stb.) jelent. Eladót nem terheli kötbérfizetési és kártérítési kötelezettség, ha a késedelem vagy egyéb szerződéses kötelezettségek elmulasztása vis maior miatt következett be. Ebben az esetben a szerződéses kötelezettségek teljesítésére megállapított határidők a vis maior időtartamával meghosszabbodnak. Ha azonban a vis maior időtartama meghaladja a 6 hónapot, bármelyik Fél jogosult a másik Félhez intézett írásos értesítéssel felmondani a szerződés nem teljesített részét anélkül, hogy ennek bármi hátrányos jogi következménye lenne számára. 

8.4. Ha vis maior helyzet áll elő, a Felek haladéktalanul írásban értesítik egymást a helyzetről és annak okáról. Ha a Vevő írásban másképp nem rendelkezik, Eladó tovább folytatja szerződéses kötelezettségeinek teljesítését, a vis maior által nem érintett lehetséges mértékig

8.5. A jelen szerződésben nem szabályozott kérdésekben a Ptk. és az egyéb vonatkozó jogszabályok az irányadók.

8.6. A Vevővel szembeni bármilyen követelés átruházása, engedményezése (ideértve annak faktorálását is), illetve a Vevővel szembeni bármely követelésen zálogjog alapítása csak Vevő előzetes írásos hozzájárulásával lehetséges.

8.7. Felek megállapodnak abban, hogy a jelen szerződés alapján felmerülő vitákat elsődlegesen békés egyeztetés útján kísérlik meg rendezni. Amennyiben ez nem vezet eredményre, Felek a Polgári Perrendtartásról szóló 2016. évi CXXX. törvény (Pp.) általános hatásköri és illetékességi szabályai szerint járnak el.

8.8. A szerződés csak a Felek közös megegyezésével, írásban módosítható akként, hogy a módosítást mindkét szerződő fél képviselője egyazon okiraton írja alá. A szerződés nem módosítható egyoldalú nyilatkozattal, levélváltással, ráutaló magatartással, vagy szóbeli jognyilatkozattal sem. Nem minősül szerződésmódosításnak a szerződő Fél jelen szerződésben meghatározott adataiban (pl. levelezési cím, számlavezető pénzintézet, bankszámlaszám, kapcsolattartó) bekövetkezett módosulás.

8.9. Felek jelen szerződés aláírásával kijelentik, hogy kellő felhatalmazással és jogkörrel rendelkeznek a jelen szerződés aláírására és teljesítésére, továbbá nincs olyan függőben levő kötelezettségük vagy érdekkörükben lévő más körülmény, amely kedvezőtlenül hathat a jelen szerződésben foglaltak érvényességére, teljesítésére vagy saját teljesítési készségére, illetve képességére.   

Jelen szerződés 8 (nyolc) oldalon, 3 (három) eredeti, egymással formailag és tartalmilag mindenben megegyező példányban készült, amelyet Felek képviselői – alulírott helyen és időben – elolvasás és közös értelmezés után, mint akaratukkal mindenben megegyezőt, jóváhagyólag írnak alá.

Mellékletek: 
1. melléklet: Ártáblázat
2. melléklet: Időkapu leírása
Budapest, 2026. július „…”
	...................................................
	.......................................................

	Eladó

KÉPVISELŐ NEVE
	Vevő
Herczeg József

	KÉPVISELŐ TITULUSA
	ügyvezető

	ELADÓ MEGNEVEZÉSE
	BKV Vasúti Járműjavító Kft.


7

[image: image2.png]=)




